चौथो घरमा चन्द्रमा भए पनि खासै नराम्रो समय छैन । त्यसैले आफूलाई परिस्थितिअनुसार ढाल्न सक्नुपर्छ, नत्र दुःख पाइनेछ । विदेश भ्रमणको प्रयत्न सफल हुनसक्छ । वैदेशिक क्षेत्रबाट लाभ लिने मौका छ । महत्वाकाङ्क्षी योजना गोपनीय राखेमा कार्य सफल हुनेछ । पहिलेका वाचा पूरा गर्न दौडधूप गर्नुपर्ने छ । अरूको व्यवहारले शङ्का उब्जाए पनि मान्यजनको सुझाव शिरोधार्य गर्दा लाभ मिल्नेछ । परिवारजनको सहयोग लिँदा राम्रो हुनेछ । मातृधन, पशुधन र जमिनबाट पनि लाभ होला । समयमा होस नपुग्नाले केही चुनौती झेल्नुपर्ला । छर–छिमेकमा पनि असमझदारी बढ्न सक्छ । घरखर्चको मात्रा बढ्नेछ ।
